אורנה פילץ

הרבה אורנה פילץ (נולדה ב-4 ביוני 1962) היא סופרת, מרצה, מנחת סדנאות ורבה רפורמית ישראלית.

== ביוגרפיה ==
פילץ נולדה בתל אביב וגדלה ברמת השרון.

למדה בבית הספר התיכון אנקורי. שירתה בצה"ל כמורה חיילת במושב שדי תרומות בעמק בית שאן ולאחר מכן הייתה קצינת חינוך בחטיבת חיל רגלים.

לאחר השירות הצבאי החלה בלימודי יהדות במכללת ברוריה, מסגרת אורתודוקסית ליברלית. בשנת 1985 סיימה את לימודי התואר הראשון בספרות אנגלית ולימודים כלליים (פילוסופיה ומדרש) באוניברסיטה העברית בירושלים.

בשנת 2004 סיימה בהצטיינות יתרה לימודי תואר שני בספרות כללית באוניברסיטת תל אביב (עבודת התזה: "פרגמנטריות וריבוי ביצירתה של נורית זרחי").

בשנת 2008 הוסמכה כרבה בבית הספר לרבנות רפורמית ההיברו יוניון קולג' בירושלים.

כרבה רפורמית מתרכזת פילץ במציאת ויצירת חיבור רלוונטי ומשמעותי בין המסורת היהודית ובין נערות ונשים ישראליות כאן ועכשיו.

פילץ הקימה את תוכנית 'את ואני: מפגשי אמהות ובנות מצווה" ואף ריכזה את תחום אמהות בנות מצווה בתנועה ליהדות מתקדמת. מעבירה סדנאות והרצאות בנושאים הקשורים לבת מצווה, יהדות פלורליסטית, קבוצות ראש חודש ופמיניזם יהודי.

בעבודתה פילץ עוסקת בחוויה הפנימית, ביחסים וברגשות הנוגעות לבר מצווה:

במהלך שנות פעילותה המקצועית פילץ עסקה גם בכתיבה במסגרות שונות בעיקרי בתחומי יהדות, ספרות ונשים, בין היתר בעיתונים: ליידי גלובס, שישי, הורים וילדים, את (כתב עת) ומעריב. כתבה טורים בנושא יהדות במשפחה באתר ynet הורים.

==חיים אישיים==
פילץ מתגוררת ברמת השרון. היא נשואה לאורי הדומי, ולהם שלושה ילדים.

== ספריה ==
* בראשית ילדה : מחזירות את הלידה למרכז - פרדס הוצאה לאור, 2021
*מרים, ספרי לי את - הוצאת כנרת זמורה-ביתן דביר, 2016
* את ואני: אמא ובת מצווה - הוצאת כנרת זמורה-ביתן דביר, 2013
* המסע של קאודי ומומצ'ה מרמת-אביב - הוצאת דני ספרים, 1998
* המלכה מקסימונה, מקסימון הקטן והגן - הוצאת דני ספרים, 1998
האנתולוגיה "בראשית ילדה" כולל יצירות מאת נשים שעוסקות בתחומי דעת שונים: שירה ואמנות, משפטים ומיילדות, פסיכולוגיה ורבנות ועוד. הכותבות מציעות הקשרים ומשמעויות שונים ללידה ונותנות למעשה הלידה ביצירותיהן מעמד מרכזי בתודעה ובמעשים<ref></ref>. ב"בראשית ילדה" מנסה פילץ להבין איך התורה שיש בה הרבה ביטויים המאדירים את שושלת הדורות וההמשכיות של התא המשפחתי דוחקת הצידה את הלידה והיולדת. דרך יצירות של 15 נשים הנושא מקבל עיסוק מרכזי.

הספר "מרים, ספרי לי את" זכה במענק מפעל הפיס לספרות ילדים מקורית לשנת 2016 והופיע במצעד הספרים (רשימת הספרים המומלצים של משרד החינוך) בשנת תשע"ז.

בספר פילץ מאירה את הנרטיב האימהי והנשי המצוי בסיפור התנכי לצד הנרטיב הלאומי שמודגש בספר שמות. הקונפליקט הלאומי (בני ישראל מול המצרים) מקבל בספר מקום צנוע יותר ביחס לתביעות האנושיות להצלת ילדים.

ספרה של פילץ "את ואני: אמא ובת מצווה" עוסק באמהות ובנות במורשת היהודית, במשמעות מושגים מרכזיים של הבת מצווה, בהתבגרות ובשאלה כיצד להפוך את בת המצווה וההכנה לקראתה לטקס מעבר משמעותי ומעצים.

פרסומים נוספים

עריכת הספר: לקראת כלולות, בית מדרש אלול (ירושלים); עלמ"א - מכללה עברית, 1999 - ספר הבוחן נושאים שונים ומגוונים הקשורים לטקס הנישואים.

==קישורים חיצוניים ==
* [http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=אורנה%20פילץ רשימת הפרסומים של אורנה פילץ] באתר הספרייה הלאומית
* [http://saloona.co.il/ornapilz/ הבלוג של אורנה פילץ] באתר סלונה
* 
* 
* [http://www.oranim.ac.il/sites/heb/SiteCollectionImages/documents/hamidrasha/nashim/nashim-kotvot/filtz-batmitsvah.pdf פרק שישי מתוך ספרה של אורנה פילץ: את ואני – אמא ובת-מצווה]
* [https://www.youtube.com/watch?v=wZ8Q0nlIxkg ראיון מצולם עם אורנה פילץ], מתוך התוכנית "יצירה מקומית" בערוץ 2
* [http://www.mynet.co.il/articles/0,7340,L-4465367,00.html הרבה הרפורמית מציעה: בת מצווה פמיניסטית] , כתבה באתר mynet
* [https://www.youtube.com/watch?v=YHVCIxPA1kg ראיון מצולם בנושא טקס בת מצווה], מתוך התוכנית "עושים שינוי" בערוץ 10
* [https://www.youtube.com/watch?v=KPGvNXSaoBI ראיון מצולם על הספר "את ואני: אמא ובת מצווה"], מתוך התוכנית "אספת הורים" בערוץ 2
* [http://www.saltarbut.co.il/literature/186-orna-pilz.html מפגשי סופר/ת עם אורנה פילץ] סל תרבות
* [https://www.shortstoryproject.com/he/גיבורות-גדולות/ גיבורות גדולות] , סיפור מאת אורנה פילץ שפורסם באתר מעבורת
* [http://ha-pinkas.co.il/אחותי-הגדולה-נס-חנוכה/ אחותי הגדולה, נס חנוכה], סיפור מאת אורנה פילץ שפורסם באתר הפנקס
* [https://www.kan.org.il/Podcast/item.aspx?pid=28426 אורנה פילץ | "התרבות, היא אוחזת את הכל"], הסכת בכאן 11
* [https://anchor.fm/mira-regev1/episodes/ep-e1ldm82/a-a895ll7 ללדת את הלידה: איפה היולדת והלידה ביהדות], הפודקסט של בית המדרש לרבנות בהיברו יוניון קולג' בשיתוף עם התנועה הרפורמית

== הערות שוליים ==

קטגוריה:רבנים רפורמים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרי תיכון אנקורי תל אביב
קטגוריה:בוגרות תיכון אנקורי תל אביב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:רמת השרון: אישים
קטגוריה:ישראליות שנולדו ב-1962
קטגוריה:ישראלים שנולדו ב-1962